Document ID: 31992R3766

Title and Content:
ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 3766/92 ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για τη διόρθωση του κανονισμού (ΕΚΑΧ, ΕΟΚ, Ευρατόμ) αριθ. 3834/91 και του κανονισμού (ΕΟΚ, Ευρατόμ, ΕΚΑΧ) αριθ. 2014/92 καθόσον αφορά τους διορθωτικούς συντελεστές που εφαρμόζονται στη Δανία, στη Γερμανία, στην Ελλάδα, στην Ισπανία, στη Γαλλία, στην Ιρλανδία, στην Ιταλία, στις Κάτω Χώρες, στην Πορτογαλία και στο Ηνωμένο Βασίλειο στις αποδοχές και στις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 571/92 (2), και ιδίως τα άρθρα 64 και 82 και το παράρτημα ΧΙ του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος, την πρόταση της Επιτροπής, Εκτιμώντας: ότι η Στατιστική Υπηρεσία των Ευρωπαϊκών Κοινοτήτων υπολόγισε τις οικονομικές ισοτιμίες που καθορίζουν τις ισοδυναμίες αγοραστικής δύναμης μεταξύ των αμοιβών που καταβάλλονται στους υπαλλήλους των Ευρωπαϊκών Κοινοτήτων οι οποίοι υπηρετούν εντός των κρατών μελών, σε σχέση με τις Βρυξέλλες, σύμφωνα με το άρθρο 1 εδάφιο 3 του παραρτήματος ΧΙ του εν λόγω κανονισμού υπηρεσιακής κατάστασης 7 ότι οι εν λόγω οικονομικές ισοτιμίες δεν κατέστη δυνατόν να υπολογιστούν οριστικά κατά την έκδοση από το Συμβούλιο του κανονισμού (ΕΚΑΧ, ΕΟΚ, Ευρατόμ,) αριθ. 3834/91 (3) και του κανονισμού (ΕΟΚ, Ευρατόμ, ΕΚΑΧ) αριθ. 2014/92 (4) 7 ότι πρέπει, ως εκ τούτου, να τροποποιηθούν οι κανονισμοί που καθορίζουν, από 16ης Μαΐου 1991, το διορθωτικό συντελεστή που εφαρμόζεται για την Πορτογαλία και, από 1ης Ιουλίου 1991, τους διορθωτικούς συντελεστές που εφαρμόζονται για τη Δανία, τη Γερμανία, την Ελλάδα, την Ισπανία, τη Γαλλία, την Ιρλανδία, την Ιταλία, τις Κάτω Χώρες και το Ηνωμένο Βασίλειο 7 ότι πρέπει, όταν ανέρχονται οι προσωρινοί διορθωτικοί συντελεστές που εφαρμόζονται σε ορισμένους τόπους διορισμού, να προσαρμόζονται αντιστοίχως, αναδρομικά, οι αποδοχές των υπαλλήλων που αφορά το θέμα αυτό, και, σε περίπτωση πτώσης, να επιστρέφονται τα καθ' υπέρβαση εισπραχθέντα 7 ότι πρέπει πάντως να προστατεύονται οι ονομαστικές αποδοχές των υπαλλήλων που αφορά η εν λόγω επιστροφή 7 ότι, για τους τόπους υπηρεσίας όπου οι διορθωτικοί συντελεστές είναι κατώτεροι από εκείνους που ισχύουν τη στιγμή που ο παρών κανονισμός θα παράγει αποτελέσματα για πρώτη φορά, πρέπει να προβλεφθεί κλιμακωτή εφαρμογή, καταλογίζοντας την πτώση στις αυξήσεις που τυχόν θα γίνουν αργότερα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Από τις 16 Μαΐου 1991, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετεί στην κατωτέρω χώρα, καθορίζεται ως εξής: Πορτογαλία 87,2 2. Από 1ης Ιουλίου 1991, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε μία από τις κατωτέρω χώρες, καθορίζονται ως εξής: Δανία 123,3 Γερμανία (εκτός Βερολίνου και Μονάχου) 94,2 (*) Βερολίνο 105,3 Μόναχο 103,6 Ελλάδα 77,9 Ισπανία 104,6 Γαλλία 113,0 Ιρλανδία 97,0 Ιταλία (εκτός Βαρέζε) 112,2 Βαρέζε 103,5 Κάτω Χώρες 97,9 Πορτογαλία 85,3 Ηνωμένο Βασίλειο (εκτός Κούλαμ) 117,1 Κούλαμ 102,2 (*) Με την επιφύλαξη των αποφάσεων που καλείται να λάβει το Συμβούλιο μετά την πρόταση της Επιτροπής με ημερομηνία 10 Σεπτεμβρίου 1991. 3. Από τις 16 Νοεμβρίου 1991, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην κατωτέρω χώρα, καθορίζεται ως εξής: Ελλάδα 85,3 4. Από 1ης Ιανουαρίου 1992, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις κατωτέρω χώρες, καθορίζονται ως εξής: Ισπανία 107,6 Πορτογαλία 87,6 5. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 δεύτερο εδάφιο του κανονισμού υπηρεσιακής κατάστασης. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1992.

Classification Labels:
4
184
139
518
281
1218
1219

Label Descriptions:
{"4": "Κοινωνική ασφάλιση", "184": "Κοινωνική προστασία", "139": "ΚΟΙΝΩΝΙΚΑ ΘΕΜΑΤΑ", "518": "Απολαβές από την εργασία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ", "1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 4050
5130
3273
2166
4256

EuroVoc IDs (Expanded): 4050
5130
3273
2166
4256

Dataset Source: meu

Split: train